Държавен вестник, бр. 27, 2010 г., стр. 9

БРОЙ  27	
Д Ъ Р Ж А В Е Н  В Е С Т Н И К 	
СТР.  9  
2009 г.) със следното съдържание: „При неиз­
пълнение на приходите по ал. 1 плащанията 
на Националната здравноосигурителна каса 
за 2010 г. се извършват за сметка на измене­
ние на средствата по сметки.“ В разходната 
част на ЗДБ – 2010 г. се предвижда трансфер 
(субсидия), предоставен за Националната 
здравноосигурителна каса (НЗОК), в т.ч. и от 
Министерството на здравеопазването в точно 
определен размер, които са включени в при­
ходната част на бюджета на Здравноосигури­
телната каса съобразно чл. 1 ЗБНЗОК – 2010 г. 
Приходната част на бюджета на НЗОК включва 
не само посочения трансфер, но и здравно­
осигурителни приходи, здравноосигурителни 
вноски, приходи и доходи от собственост, 
глоби, санкции и наказателни лихви и други 
неданъчни приходи. Точно при неизпълнение 
на тези приходи § 26 ЗДБ – 2010 г. допуска 
плащанията на НЗОК, които са определени в 
чл. 1, ал. 2 ЗБНЗОК – 2010 г. като „разходи 
и трансфери“, да се извършват за сметка на 
изменението на средствата по сметки.
Изпълнението на ЗБНЗОК – 2010 г. се въз­
лага на Управителния съвет и на директора 
на НЗОК (събирането на здравноосигурител­
ните вноски е правомощие на Националната 
агенция по приходите). Законът дава право 
на Управителния съвет на НЗОК да извършва 
вътрешни компенсирани промени между еле­
ментите на разходите и трансферите по чл. 1, 
ал. 2 ЗБНЗОК, както и да разходва средства 
от резерва за непредвидени и неотложни раз­
ходи само за здравноосигурителни плащания.
Когато § 26 от преходните и заключителните 
разпоредби на ЗДБ – 2010 г. допуска плащанията 
на НЗОК да „се извършват за сметка на измене­
ние на средствата по сметки“, разпоредителните 
действия ще се извършат от Управителния съвет 
на НЗОК, а не от изпълнителя на държавния 
бюджет, какъвто е Министерският съвет. При 
това плащанията, които „се извършват за сметка 
на изменение на средствата по сметки“, по ни­
какъв начин не водят до промяна на законовите 
параметри на ЗДБ – 2010 г. 
Конституционният съд намира, че § 26 от 
преходните и заключителните разпоредби на 
ЗДБ – 2010 г. не е противоконституционен, а 
искането на групата народни представители 
следва да се отхвърли.
ІV. Противоконституционност на § 27, ал. 2 
от преходните и заключителните разпоредби на 
ЗДБ – 2010 г.: „Министерският съвет може да 
одобри допълнителен трансфер за бюджета на 
държавното обществено осигуряване по реда 
на ал. 1, включително и в случаите, когато 
този допълнителен трансфер може да доведе до 
влошаване на бюджетното салдо по чл. 1, ал. 3.“
Оспорената разпоредба е сходна по съдър­
жание с тази по чл. 2, ал. 5 ЗДБ – 2010 г. В 
първата част на § 27, ал. 2 от преходните и 
заключителните разпоредби на ЗДБ – 2010 г. 
се дава правомощие на Министерския съвет. 
Той „може да одобри допълнителен трансфер за 
бюджета на държавното обществено осигурява­
не“, но това да стане само при определените в 
ал. 1 (която не е оспорена) предпоставки – при 
неизпълнение на приходите и превишаване на 
предвидените социални разходи за пенсии, по­
мощи и обезщетения държавното обществено 
осигуряване може да се финансира за сметка 
на централния бюджет. Конституционният 
съд намира, че тази част от разпоредбата на 
§ 27, ал. 2 от преходните и заключителните 
разпоредби на ЗДБ – 2010 г. не е противокон­
ституционна, защото Министерският съвет в 
пределите на своята бюджетна компетентност 
може да одобрява допълнителен трансфер за 
сметка на държавния бюджет, след като това 
не води до промяна, която да изменя същест­
вени бюджетни показатели, които се съдържат 
в ЗДБ – 2010 г. 
Втората част от § 27, ал. 2 от преходните и 
заключителните разпоредби на ЗДБ – 2010 г. 
дава възможност на Министерския съвет да 
одобри допълнителен трансфер за бюджета на 
държавното обществено осигуряване, „включи­
телно и в случаите, когато този допълнителен 
трансфер може да доведе до влошаване на 
бюджетното салдо по чл. 1, ал. 3“.
Както вече бе посочено по-горе (към чл. 2, 
ал. 5 ЗДБ), бюджетното салдо е един от основ­
ните параметри на бюджетния закон и Минис­
терският съвет няма право при упражняване 
на своите финансово-управленски функции по 
изпълнение на годишния бюджет да променя 
пряко неговите параметри. Когато в процеса на 
изпълнение на бюджета финансовите показате­
ли се променят (неизпълнение на приходите или 
превишаване на социалните разходи, каквито 
са хипотезите по § 27, ал. 1) и това води до 
необходимостта от промяна на параметрите на 
държавния бюджет – „влошаване на бюджет­
ното салдо по чл. 1, ал. 3“, конституционосъ­
образното действие е изменение на бюджетния 
закон по предвидения в Конституцията ред – по 
инициатива на правителството от Народното 
събрание. В този смисъл се е произнесъл вече 
Конституционният съд в своето Решение № 2 от 
2009 г. по конституционно дело № 1 от 2009 г. 
Само след приемането на изменителен закон 
Министерският съвет ще може да ръководи 
изпълнението на бюджета конституционосъ­
образно. Конституционният съд приема, че 
когато Народното събрание със ЗДБ – 2010 г. 
позволява на Министерския съвет самостоятел­
но, по своя преценка да променя параметрите 
на приетия от Парламента закон, които водят 
до влошаване на бюджетни показатели, онази 
част от § 27, ал. 2 от преходните и заключи­
телните разпоредби на ЗДБ – 2010 г., която 
има следното съдържание: „включително и в 
случаите, когато този допълнителен трансфер